# **DECIZIA ETAPEI DE ÎNCADRARE**

 Nr……………/………………..

Ca urmare a solicitării de emitere a acordului de mediu adresate de **COMUNA CASIMCEA cu sediul în str. Principală, nr.28, com. Casimcea, jud. Tulcea,** înregistrată la APM Tulcea cu nr. 13007/19.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de **30.10. 2017**, că proiectul "**MODERNIZAREA ȘI DOTAREA ILUMINATULUI PUBLIC ÎN COMUNA CASIMCEA, JUDEȚUL TULCEA**" propus a se realiza în intravilan comuna Casimcea și localitățile Rahman, Războieni, Haidar, Cișmeaua Nouă, Județul Tulcea, titular **COMUNA CASIMCEA, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0100 Stepa Casimcea;**

- amplasamentul se află în intravilanul localităților, în zonă de locuințe, pe drumurile comunale existente, iar proiectul propune doar înlocuirea sistemelor de iluminat pa stâlpii existenți. Pe amplasament nu au fost identificate specii de păsări sau alte specii de faună şi habitate ale speciilor pentru care a fost declarată aria protejată **ROSPA0100 Stepa Casimcea** care ar putea fi afectate de implementarea proiectului;

- beneficiarul a obținut Avizul Administrației Podișului Nord Dobrogean cu nr. ………………..

**Localizarea proiectului :**

- amplasamentul se află în intravilanul comunei Casimcea și al localităților Rahman, Războieni, Haidar, Cișmeaua Nouă, jud. Tulcea.

**Caracteristicile proiectului :**

Proiectul prevede montarea de aparate de iluminat cu LED, eficiente din punct de vedere energetic și luminotehnic, având puterea absorbită de 30-60W, gradul de protecție de IP65, rezistența la șocuri mecanice IK08, clasa de protecție unu, iar fiecare lampă cu LED va avea montat un senzor de lumină cu activare automata, cu următoarele lucrări:

- demontarea aparatelor de iluminat vechi

- demontarea clemelor de legatură vechi

- demontarea consolelor vechi

- demontarea cablurilor de alimentare vechi

- montarea de aparate de iluminat cu LED-uri, eficiente din punct de vedere energetic și luminotehnic, pe toti stâlpii existenți în toată comuna având puterea absorbită de 30-60W, gradul de protecție este de IP65, rezistența la șocuri mecanice IK08, clasa de protecție unu, iar fiecare lampă cu LED va avea montat un senzor de lumină cu activare automată

- montarea de console de susținere a aparatelor de iluminat cu LED

- montarea de coliere de prindere pe stâlpi a consolelor, fixate prin intermediul unei benzi de montaj din inox și agrafe de strângere

- conexiunile eletrice se vor realiza de la cablurile existente la cablurile lămpii cu LED

- izolarea cablurilor, se va face cu izolație termotractabilă

- protecția la supratensiuni este inclusă în fiecare lampă LED.

 Alimentarea cu apă: nu este cazul;

 Canalizarea apelor uzate menajere: nu este cazul;

 Evacuarea apelor uzate: nu este cazul;

 Energie electrică: din rețeaua existentă;

 Energie termică: nu este cazul .

**Condiţiile de realizare a proiectului:**

Pentru a preveni şi elimina efectele unui posibil impact negativ (posibil doar pe perioada de desfăşurare a lucrărilor) se vor lua următoarele masuri :

* Supravegherea lucrărilor în permanență de către personal specializat și dirigintele de șantier;
* Reducerea pe cât posibil a perioadei de execuție a lucrărilor de construcții;
* Pe parcursul execuției întregii lucrări zona va fi asigurată pentru a nu afecta circulația pe drumurile publice sau împrejurimile. Toate materialele folosite se vor transporta, manipula şi depozita, fără a afecta mediul înconjurător;
* Toate lucrările se vor desfășura strict pe amplasament, fără a afecta vecinătățile;
* Lucrările nu vor genera zgomotele sau vibrații care să deranjeze speciile pentru care a fost desemnată aria protejată **ROSPA0100 Stepa Casimcea**;
* Nu se vor folosi echipamente de construcţii mari care să genereze zgomote şi vibrații;
* Pe tot parcursul execuției se vor delimita zonele de depozitare pentru diverse materiale de construcție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc.) pentru a preîntâmpina orice posibilă răspândire a acestora pe sol.
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei şi vegetaţiei din jurul amplasamentului;
* Toate deșeurile rezultate, toate resturile şi materialele nefolosite rămase, se vor colecta şi depozita separat, în zone bine delimitate și protejate, fiind preluate de către operatori de salubritate autorizat .

Titularul proiectului va respecta condiţiile impuse prin Certificatul de Urbanism nr. 22 din 05.09.2017, emis de Primăria Comunei Casimcea, jud. Tulcea.

Se vor respecta prevederile legislației de protecţie a mediului în vigoare.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobată cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului şi a publicului revine titularului proiectului.

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Șef Serviciu CFM,**

 **Ing. Elena MICU**

Întocmit: Sonia PARPALĂ

Întocmit în 3 exemplare, din care : unul la titular, unul la dosarul obiectivului si unul la dosarul cu acte de reglementare.